Leonīds Vīgners

Leonīds Vīgners (dzimis , miris ) bija latviešu diriģents, komponists, pedagogs.

 Dzīvesgājums 
Dzimis 1906. gadā Maskavā diriģenta un komponista Ernesta Vīgnera ģimenē. 1928. gadā beidza mācības Latvijas konservatorijas Pētera Paula Jozuus ērģeļu klasē, 1930. gadā — Jāzepa Vītola kompozīcijas klasē un Georga Šnēfogta diriģēšanas klasē. Mācījās arī pie Feliksa fon Veingartnera Bāzelē, Šveicē. No 1930. līdz 1939. gadam bija kora "Dziedonis" diriģents.

No 1936. līdz 1944. gadam L. Vīgners bija Latvijas Nacionālās operas diriģents un pirmā viesdiriģenta Leo Bleha asistents.Diriģents un komponists Leo Blehs – Leonīda Vīgnera un Arvīda Jansona skolotājs  Inese Žune, referāts zinātniskajā konferencē “Latvijas un pasaules kultūras tīklojumi: personības un procesi" 2016. gada 25. novembrī

Pēc atkārtotās Latvijas okupācijas 1944. gadā viņu iecēla par Latvijas Operas un baleta teātra galveno diriģentu, šo amatu viņš pildīja līdz 1949. gadam. 1940. gadu beigās divus gadus bija mākslinieciskais vadītājs Latvijas Filharmoniskajā orķestrī. No 1949. līdz 1963. gadam un no 1966. līdz 1975. gadam bija LPSR Radiokomitejas simfoniskā orķestra galvenais diriģents.

1947. gadā L. Vīgners kļuva par Latvijas konservatorijas (vēlāk Latvijas Mūzikas akadēmijas) pedagogu, 1961. gadā par profesoru. Viņš bija vairāku vispārējo latviešu Dziesmu un Deju svētku virsdiriģents un goda virsdiriģents.
Apbedīts Meža kapos.

 Apbalvojumi un pagodinājumi 
 Latvijas PSR Tautas skatuves mākslinieks (1955)
 Triju Zvaigžņu ordenis, ceturtā šķira (1994) 
 Ministru kabineta balva (1996)

 Literatūra 
 A.Klotiņš par Leonīdu Vīgneru krājumā "Latviešu mūzika" III, Rīga, 1964., 186.-202.lpp.
 J.Zariņš. "Mans darbs teātrī". Rīga, 1974.
 V.Briede "Latviešu operteātris". Rīga, 1987.
 A.Rode. Leonīds Vīgners. LMA diplomdarbs. Rīga, 1989.
 V.Vēriņa par Vīgneru žurnālā "Latvijas Zinātņu Akadēmijas vēstis" 50.sēj., 1996., Nr.1, 80.-88.lpp. (raksts balstīts uz Dr.art. Sofijas Vēriņas arhīva materiāliem).
 S.Smiļģe. "Likteņdziesma", 1.grāmata, kordiriģentu likteņstāsti, Rīga, 1996.

 Atsauces 

 Ārējās saites 
 "Latvijas ļaudis" profils 
 Music profils 

Kategorija:1906. gadā dzimušie
Kategorija:2001. gadā mirušie
Kategorija:Latviešu diriģenti
Kategorija:Triju Zvaigžņu ordeņa virsnieki
Kategorija:Rīgas Meža kapos apbedītie
Kategorija:Latvijas PSR Tautas skatuves mākslinieki
Kategorija:Latvijas Mūzikas akadēmijas absolventi
Kategorija:Latvijas Mūzikas akadēmijas pasniedzēji
Kategorija:Ar Ļeņina ordeni apbalvotie
Kategorija:Ar ordeni "Goda Zīme" apbalvotie